# Osobno računalo VAIO Pro 11/13SVP1122/SVP1322

## Kako upotrebljavati dodirni zaslon (dodirnim zaslonom opremljeni modeli)

Dodirni zaslon možete dodirivati ili prstima izvesti jednostavnu kretnju da biste upravljali VAIO računalom.

### Osnovne radnje

#### Za klikanje (dodir)

Dodirnite dodirni zaslon jednom prstom. Dodirom možete kliknuti gumb, primjerice U redu i Odustani, ili stavku u izborniku.

#### Za klikanje dvaput (dvostruki dodir)

Brzo uzastopno dodirnite dodirni zaslon dvaput prstom.

Dvaput dodirujući ikonu možete pokrenuti aplikaciju, primjerice program za obradu teksta ili program za rad s proračunskim tablicama, ili otvoriti datoteku.

#### Za povlačenje

Stavite prst na željenu točku dodirnog zaslona i kliznite prstom. Ovom kretnjom možete pomaknuti datoteku ili promijeniti veličinu prozora.

#### Za povlačenje i ispuštanje

Dodirnite željenu ikonu datoteke, kliznite u drugu mapu, prozor ili ikonu aplikacije te podignite prst sa zaslona. Ovom kretnjom možete premjestiti ili kopirati datoteku.

### Napredne radnje

Da biste upravljali VAIO računalom možete napraviti jednostavnu kretnju (potez) prstima na dodirnom zaslonu.

Odgovor na potez razlikuje se ovisno o aplikaciji.

#### Klikanje desnom tipkom (dodirnite i držite)

Dodirnite i držite željenu točku na dodirnom zaslonu nekoliko sekundi i podignite prst sa zaslona. Ovisno o točki koju dodirnete, možete prikazati različite izbornike.

#### Za pomicanje

Dodirnite i kliznite pomično područje prozora, primjerice prozor preglednika Internet Explorer. Klizač možete i povući na vertikalni klizač odabranog prozora da biste ga pomicali.

#### Da biste povećavali ili smanjivali sliku kao što je fotografija (uvećavanje)

Približite dva prsta na dodirnom zaslonu za uvećanje slike, primjerice fotografiju u odjeljku Fotografije. Za povećanje spojene prste udaljite prema van, a za smanjenje prste približite jedan drugom.

#### Zakretanje slike kao što je fotografija (zakretanje)

Stavite na dodirni zaslon dva prsta i klizite kružno da zakrenete sliku, primjerice fotografiju. Ovisno o aplikacijama koje upotrebljavate, možda ne možete zakretati slike.

#### Odabir prelaženjem prsta

Kratko prijeđite prstom u smjeru u kojem se zaslon ne pomiče.

Možete odabrati stavku, primjerice aplikaciju ili sliku.

Idi na vrh stranice